**Lindsi Von** (engl. ), devojačko **Kildou**, je američka alpska skijašica. Trostruka je uzastopna pobednica Svetskog kupa u skijanju (2008, 2009, 2010) i 2012 , što je pre nje postigla samo Anemari Mozer-Prel. Pored titule u generalnom plasmanu osvojila je i male kristalne globuse u spustu (2008, 2009, 2010, 2011, 2013, 2015), superveleslalomu (2009, 2010. i 2011, 2012, 2015), kao i u super kombinaciji (2010. i 2011, 2012). Osvajačica je zlatne medalje na Zimskim olimpijskim igrama u Vankuveru 2010. u spustu. Zabeležila je 71 pobedu u svetskom kupu, više nego i jedna druga skijašica te je druga na večitoj rang listi skijaša i skijašica sa ostvarenim pobjedama u svetskom kupu. Jedini ispred nje je švedski skijaš Ingemar Stenmark sa 86 pobeda.

Privatni život
--------------

Vonova je rođena u Sent Polu u Minesoti kao Lindzi Kerolin Kildou a odrasla je u obližnjem Epl Veliju. Počela je da skija kada je imala tri godine, posle čega je postala deo čuvenog programa Eriha Zajlera u Bak Hilu. Njen otac, Alen Kildou, koji se takođe bavio skijanjem, ju je veoma podsticao da se bavi ovim sportom. Počela je da se takmiči sa sedam godina a na međunarodnim takmičenjima je učestvovala sa devet godina.

  

Kada je imala deset godina upoznala je osvajačicu zlatne medalje Pikabu Strit, koju smatra svojim idolom. Vonova je često odlazila u Kolorado sve dok se njena porodica nije konačno preselila u Vejl krajem 90-tih godina dvadesetog veka. 
Njeni nadimci su „Kildon", „Don don" i „D don". Hobiji koje upražnjava su vožnja bicikla, tenis, čitanje knjiga i gledanje En-Bi-Sijeve serije „Zakon i red" gde se pojavila kao gost u epizodi „Rubber Room" 24. maja 2010. Voli da sluša hip hop, naročito Kanje Vesta.

29. septembra 2007. godine se udala za kolegu iz reprezentacije Tomasa Vona. Tokom turneje po Evropi boravila je u Kirhbergu gde je kao nagradu umesto čeka uzela kravu koja se zove Olimp. 

Njena najbolja drugarica je ujedno i njena glavna protivnica Marija Riš iz Garmiš-Partenkirhena u Nemačkoj. Lindzi zajedno sa svojim suprugom tradicionalno provodi božićne praznike kod porodice Riš. Tečno govori nemački jezik. Živi u Vejlu u Koloradu, ali ima kuće u Atlanti u Džordžiji, kao i u Nemačkoj.

  

  

  

  

Skijaška karijera

1999–2002
---------

Kao četrnaestogodišnjakinja osvojila je 1999. godine „Trofej Topolino" koji se smatra najznačajnijim takmičenjem skijaša u tom uzrastu. Ona je ujedno i jedina Amerikanka koja je to uspela. 
Tokom prve godine takmičenja u seniorskoj konkurenciji nekoliko puta je stizala do podijuma u takmičenjima Nor-Am kupa. Prvu pobedu u FIS takmičenjima je ostvarila 2001, te godine je osvojila i bronzanu medalju u kombinaciji na prvenstvu SAD. Iste godine se prvi put takmičila u slalomu u okviru Svetskog kupa, a prve poene je osvojila u superveleslalomu u Val d'Izeru, kada je završila trku na 26. mestu. Na svom debiju na Zimskim olimpijskim igrama u Solt Lejk Sitiju 2002. osvojila je šesto mesto u kombinaciji a takmičila se i u slalomu.

2003–2005
---------

Nastavila je da napreduje i tokom 2003. osvojivši srebrnu medalju na Juniorskom prvenstvu sveta, kao i srebro i bronzu na prvenstvu SAD. U sezoni 2003-2004 osvojila je dve zlatne medalje na prvenstvu SAD, dve medalje na Juniorskom prvenstvu sveta i po prvi put se popela na postolje u Kortini d'Ampeco. 
Sledeća sezona je bila još uspešnija za Lindzi Von jer je uspela da ostvari prvu pobedu u Svetskom kupu. Pobedila je u spustu u Lejk Luiz u Kanadi. Pored te pobede ostvarila je još pet plasmana među prve tri i sezonu je okončala na šestom mestu u generalnom plasmanu. Na Svetskom prvenstvu u Bormiju 2005. takmičila se u četiri discipline. Osvojila je četvrto mesto u spustu i kombinaciji, deveto mesto u superveleslalomu, dok je u veleslalomu ostala bez plasmana.

2005–2007
---------

Za sezonu 2005/06 Vonova se pripremala sa novim trenerom legendarnim Robertom Trenkvalderom. On je primenio potpun nov način treniranja primeren potrebama Lindzi Von i na taj način stvorio od nje najprofesionalniju skijašicu. Pre Zimskih olimpijskih igara u Torinu Lindzi Von je važila za jednu od glavnih kandidatkinja za medalje, međutim tokom treninga za spust doživela je tešku povredu posle koje je helikopterom prebačena u bolnicu. Bez obzira što je povredila kuk sledećeg dana se takmičila u spustu i osvojila je osmo mesto, takođe zauzela je i sedmo mesto u superveleslalomu i četrnaesto mesto u slalomu.

Lindzi Von u slalomskoj trci u Aspenu novembra 2006.
Tokom sezone 2006/07 ostvarila je pobede u spustu u Lejk Luizu i Val d'Izeru i u superveleslalomu u Sestrijereu. Pored ove tri pobede imala je još šest plasmana među prve tri u Svetskom kupu. Na Svetskom prvenstvu u Oreu u Švedskoj osvojila je srebrne medalje u spustu i superveleslalomu. Ovu sezonu je okončala, četiri nedelje pre kraja jer je povredila ligamente, kao trećeplasirana u takmičenjima za Svetski kup u disciplinama spust i superveleslalom.

2007–2008
---------

Lindzi Von tokom 2008.
Tokom sezone 2007/08 Lindzi Von dolazi do punog izražaja. Kao rezultat napornog vežbanja stižu i vrhunski rezultati. Dominacija u brzinskim disciplinama, mali kristalni globus u spustu i drugo mesto u kombinaciji su joj pomogli da dođe do svog najvećeg trijumfa u karijeri pobednice Svetskog kupa. Ona je tako postala druga Amerikanka posle Tamare Makini koja je osvojila veliki kristalni globus. Te sezone je i njen sunarodnik Bodi Miler ostvario isti uspeh.

2008–2009
---------

Dalji napredak Lindzi Von je pokazala sledeće sezone kada je pored dominacije u spustu bila najbolja i u superveleslalomu. Ponovo je pobedila u ukupnom poretku Svetskog kupa. Tokom sezone oborila je rekord SAD koji je držala Tamara Mekini od osamnaest pobeda u Svetskom kupu pobedivši u superveleslalomu na takmičenju u Tarviziji u Italiji. Ostvarivši devet pobeda u sezoni ona je postavila rekord SAD po broju pobeda i ženskoj i u muškoj konkurenciji. Na Svetskom prvenstvu u Val d'Izeru Lindzi Von je osvojila svoju prvu zlatnu medalju postavši prva Amerikanka koja je pobedila u superveleslalomu. Diskvalifikovana je u superkombinaciji iako je bila prva posle takmičenja u spustu. Tri dana kasnije osvojila je zlato u spustu. 
Tokom leta 2009. promenila je proizvođača skija prešavši na Hed iako je tokom cele karijere skijala sa Rosinjolovim skijama. Oktobra 2009. dobila je nagradu za najbolju skijašicu na svetu od strane Međunarodnog udruženja skijaških novinara.

2009–2010
---------

Proglašenje pobednica u spustu 18. februara 2010. u Vistleru u Kanadi. Džulija Mankuzo (srebro), Lindzi Von (zlato) i Elizabet Gergl (bronza)
Sezona 2009/10 je bila najuspešnija u karijeri Lindzi Von. Po treći put uzastopno postala je pobednica Svetskog kupa u ukupnom poretku a pored toga osvojila je i mali kristalni globus u spustu, superveleslalomu i superkombinaciji. U tome je nisu omele ni brojne povrede koje je zadobila tokom sezone kao što su povreda ruke i cevanice. I pored bandaže na ruci ostvarila je tri vezane pobede u austrijskom Haus im Enštalu od 8. do 10. januara 2010. Sezonu je završila sa 11 pobeda, ukupno 33, i na taj način nadmašila sunarodnika Bodija Milera po broju pobeda u karijeri. 

Na Zimskim olimpijskim igrama u Vankuveru je i pored velikih očekivanja osvojila zlato samo u spustu, kao i bronzu u superveleslalomu. Osvajanjem zlatne medalje u spustu postala je prva Amerikanka koja je to učinila.

2010-2011
---------

Iako je u ovoj sezoni osvojila više bodova nego u prethodnoj, 1725 prema 1671, u ukupnom poretku je bila druga iza Marije Riš. U uzbudljivom i kontroverznom finalu Svetskog kupa u švajcarskom Lencerhajdu nije uspela da u potpunosti nadoknadi prednost koju je njena protivnica i prijateljica ostvarila tokom sezone. Nešto slabiji nastupi u spustu i očajni nastupi u slalomu su doprineli tome da na kraju sezone ima tri boda manje od Marije Riš. Od željenih 12 pobeda na kraju je ostvarila 8 ali je ponovo kao i prethodne sezone osvojila tri mala kristalna globusa, u spustu, superveleslalomu i kombinaciji.
Na Svetskom prvenstvu u Garmiš-Partenkirhenu je osvojila jednu srebrnu medalju u spustu. Sedmog februara 2011. dobila je nagradu „Laureus" za najbolju sportistkinju na svetu u 2010-oj godini.

Osvojeni kristalni globusi
--------------------------

 Lindzi Von sa kristalnim globusima

| **Sezona** | **Disciplina** |
| --- | --- |
| 2008. | **Ukupna pobeda** |
| 2008. | Spust |
| 2008/09. | **Ukupna pobeda** |
| 2008/09. | Spust |
| 2008/09. | Superveleslalom |
| 2009/10. | **Ukupna pobeda** |
| 2009/10. | Spust |
| 2009/10. | Superveleslalom |
| 2009/10. | Kombinacija |
| 2010/11. | Spust |
| 2010/11. | Superveleslalom |
| 2010/11. | Kombinacija |
| 2011/12. | **Ukupna pobeda** |
| 2011/12. | Spust |
| 2011/12. | Superveleslalom |
| 2011/12. | Kombinacija |

Pobede u Svetskom kupu
----------------------

(53 pobede (26 spust, 18 superveleslalom, 5 superkombinacija, 2 slalom, 2 veleslalom)

| **Datum** | **Mesto** | **Disciplina** |
| --- | --- | --- |
| 3. decembar 2004. | Kanada Lejk Luiz | Spust |
| 3. decembar 2005. | Kanada Lejk Luiz | Spust |
| 17. decembra 2005. | Francuska Val d'Izer | Spust |
| 3. marta 2006. | Norveška Hafjel | Superveleslalom |
| 2. decembra 2006. | Kanada Lejk Luiz | Spust |
| 20. decembra 2006. | Francuska Val d'Izer | Spust |
| 28. januara 2007. | Italija Sestrijere | Superveleslalom |
| 1. decembra 2007. | Kanada Lejk Luiz | Spust |
| 21. decembra 2007. | Austrija Sankt Anton am Arlberg | Spust |
| 22. decembra 2007. | Austrija Sankt Anton am Arlberg | Superkombinacija |
| 19. januara 2008. | Italija Kortina d'Ampeco | Spust |
| 9. februara 2008. | Italija Sestrijere | Spust |
| 8. marta 2008. | Švicarska Kran Montana | Spust |
| 15. januara 2008. | Finska Levi | Slalom |
| 5. decembra 2008. | Kanada Lejk Luiz | Spust |
| 17. januar 2009. | Austrija Altenmarkt in Pongau | Superkombinacija |
| 30. januara 2009. | Njemačka Garmiš-Partenkirhen | Spust |
| 1. februar 2009. | Njemačka Garmiš-Partenkirhen | Superveleslalom |
| 22. februar 2009. | Italija Tarvizio | Superveleslalom |
| 1. mart 2009. | Bugarska Bansko | Superveleslalom |
| 11. mart 2009. | Švedska Ore | Spust |
| 12. mart 2009. | Švedska Ore | Superveleslalom |
| 5. decembar 2009. | Kanada Lejk Luiz | Spust |
| 18. decembar 2009. | Francuska Val d'Izer | Superkombinacija |
| 8. januar 2010. | Austrija Haus im Enštal | Spust |
| 9. januar 2010. | Austrija Haus im Enštal | Spust |
| 10. januar 2010. | Austrija Haus im Enštal | Superveleslalom |
| 22. januar 2010. | Italija Kortina d'Ampeco | Superveleslalom |
| 23. januar 2010. | Italija Kortina d'Ampeco | Spust |
| 31. januar 2010. | Švicarska Sankt Moric | Superveleslalom |
| 6. mart 2010. | Švicarska Kran Montana | Spust |
| 12. mart 2010. | Njemačka Garmiš-Partenkirhen | Superveleslalom |
| 5. decembar 2010. | Kanada Lejk Luiz | Superveleslalom |
| 18. decembar 2010. | Francuska Val d'Izer | Spust |
| 19. decembar 2010. | Francuska Val d'Izer | Superkombinacija |
| 8. januar 2011. | Austrija Cauhenze | Spust |
| 21. januar 2011. | Italija Kortina d'Ampeco | Superveleslalom |
| 23. januar 2011. | Italija Kortina d'Ampeco | Superveleslalom |
| 26. februar 2011. | Švedska Ore | Spust |
| 6. mart 2011. | Italija Tarvizio | Superveleslalom |
| 22. oktobar 2011. | Austrija Zelden | Veleslalom |
| 2. decembar 2011. | Kanada Lejk Luiz | Spust |
| 3. decembar 2011. | Kanada Lejk Luiz | Spust |
| 4. decembar 2011. | Kanada Lejk Luiz | Superveleslalom |
| 7. decembar 2011. | Sjedinjene Američke Države Biver Krik | Superveleslalom |
| 15. januar 2012. | Italija Kortina d'Ampeco | Superveleslalom |
| 27. januar 2012. | Švicarska Sankt Moric | Superkombinacija |
| 28. januar 2012. | Švicarska Sankt Moric | Spust |
| 4. februar 2012. | Njemačka Garmiš-Partenkirhen | Spust |
| 26. februar 2012. | Flag of Bugarska Bansko | Superveleslalom |
| 9. mart 2012. | Flag of Švedska Ore | Veleslalom |
| 14. mart 2012. | Flag of Austrija Šladming | Spust |

Rezultati u Svetskom kupu
-------------------------

| Godina | **Ukupno** | Spust | Slalom | Veleslalom | Superveleslalom | Kombinacija | Paralelni slalom |
| --- | --- | --- | --- | --- | --- | --- | --- |
| Plasman | Bodovi | Plasman | Bodovi | Plasman | Bodovi | Plasman | Bodovi | Plasman | Bodovi | Plasman | Bodovi | Plasman | Bodovi |
| 2002. | 93 | 27 | 41 | 15 | - | - | - | - | - | - | - | - | - | - |
| 2003. | 118 | 3 | 47 | 3 | - | - | - | - | - | - | - | - | - | - |
| 2004. | 30 | 265 | 14 | 158 | - | - | - | - | - | - | - | - | - | - |
| 2005. | 6 | 914 | 5 | 384 | 28 | 60 | 35 | 29 | 3 | 396 | 5 | 45 | - | - |
| 2006. | 5 | 1067 | 2 | 410 | 9 | 214 | 49 | 7 | 4 | 326 | 3 | 110 | - | - |
| 2007. | 6 | 808 | 3 | 390 | 37 | 28 | - | - | 3 | 310 | 7 | 80 | - | - |
| 2008. | 1 | 1403 | 1 | 755 | 32 | 46 | 13 | 140 | 6 | 262 | 2 | 200 | - | - |
| 2009. | 1 | 1788 | 1 | 502 | 3 | 440 | 8 | 205 | 1 | 461 | 2 | 180 | - | - |
| 2010. | 1 | 1671 | 1 | 725 | 14 | 125 | 28 | 41 | 1 | 620 | 1 | 160 | - | - |
| 2011. | 2 | 1725 | 1 | 650 | 19 | 107 | 13 | 158 | 1 | 560 | 1 | 220 | 5 | 30 |
| 2012. | 1 | 1980 | 1 | 690 | 20 | 142 | 2 | 455 | 1 | 453 | 1 | 180 | 3 | 60 |

Izvori
------

1. ↑  „Archive copy". Arhivirano iz originala na datum 2011-02-11. Pristupljeno 2012-03-21.

Spoljašnje veze
---------------

* Lindsey Vonn.com - zvanična stranica
* U.S. Ski Team - biografija - Lindzi Von
* FIS-Ski.com Arhivirano 2015-09-24 na Wayback Machine-u - rezultati - Lindzi Von - 1999.-2011.
* FIS-Ski.com Arhivirano 2015-09-24 na Wayback Machine-u - Stanje u Svetskom kupu - Lindzi Von - 2002.-2011.
* Ski-db.com - rezultati - Lindzi Kildou Von.
* YouTube.com - SAD Ski tim video - mini profil - Lindzi Von
* *Sports ilustrejtid* Arhivirano 2012-01-11 na Wayback Machine-u - 04-mart-2008.
* *Njujork tajms* - 15-april-2008.
* *Ju-Es-Ej tudej* - 20-februar-2008.
* *El-Ej Tajms* - 21-februar-2008.

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Lindsey Vonn** |

| * p
* r
* u
Nagrada Laureus akademije za najbolju sportistkinju |
| --- |
| Flag of Sjedinjene Američke Države *Merion Džouns* (2000) · Flag of Australija Keti Friman (2001) · Flag of Sjedinjene Američke Države Dženifer Kaprijati (2002) · Flag of Sjedinjene Američke Države Serena Vilijams (2003) · Flag of Švedska Anika Serenstam (2004) · Flag of Ujedinjeno Kraljevstvo Keli Holms (2005) · Flag of Hrvatska Janica Kostelić (2006) · Flag of Rusija Jelena Isinbajeva (2007) · Flag of Belgija Žistin Enen (2008) · Flag of Rusija Jelena Isinbajeva (2009) · Flag of Sjedinjene Američke Države Serena Vilijams (2010) · Flag of Sjedinjene Američke Države Lindsi Von (2011) · Flag of Kenija Vivijan Čerijot (2012) |

| * p
* r
* u
Pobjednice u ukupnom poretku Svjetskog kupa |
| --- |
| 
* 1967: Nancy Greene
* 1968: Nancy Greene
* 1969: Gertrude Gabl
* 1970: Michèle Jacot
* 1971: Annemarie Pröll
* 1972: Annemarie Pröll
* 1973: Annemarie Pröll
* 1974: Annemarie Pröll
* 1975: Annemarie Moser-Pröll
* 1976: Rosi Mittermaier
* 1977: Lise-Marie Morerod
* 1978: Hanni Wenzel
* 1979: Annemarie Moser-Pröll
* 1980: Hanni Wenzel
* 1981: Marie-Theres Nadig
* 1982: Erika Hess
* 1983: Tamara McKinney
* 1984: Erika Hess
* 1985: Michela Figini
* 1986: Maria Walliser
* 1987: Maria Walliser
* 1988: Michela Figini
* 1989: Vreni Schneider
* 1990: Petra Kronberger
* 1991: Petra Kronberger
* 1992: Petra Kronberger
* 1993: Anita Wachter
* 1994: Vreni Schneider
* 1995: Vreni Schneider
* 1996: Katja Seizinger
* 1997: Pernilla Wiberg
* 1998: Katja Seizinger
* 1999: Alexandra Meissnitzer
* 2000: Renate Götschl
* 2001: Janica Kostelić
* 2002: Michaela Dorfmeister
* 2003: Janica Kostelić
* 2004: Anja Pärson
* 2005: Anja Pärson
* 2006: Janica Kostelić
* 2007: Nicole Hosp
* 2008: Lindsey Vonn
* 2009: Lindsey Vonn
* 2010: Lindsey Vonn
* 2011: Maria Riesch
* 2012: Lindsey Vonn
* 2013: Tina Maze
* 2014: Anna Fenninger
* 2015: Anna Fenninger
* 2016: Lara Gut
* 2017: Mikaela Shiffrin
* 2018: Mikaela Shiffrin
* 2019: Mikaela Shiffrin
* 2020: Federica Brignone

 |